SPRÁVA ZO ZAHRANIČNEJ PRACOVNEJ CESTY
Č. 166/2014

1.  Účastník ZPC:
Peter Beňo, Ing., Národné kontaktné body, Centrum vedecko-technických informácií Lamačská cesta 8/A, 811 04 Bratislava, Národný kontaktný bod pre právne a finančné otázky a bezpečné spoločnosti, anglický jazyk 

2.  Zahraničná pracovná cesta:
Česká republika, Praha, vykonaná v dňoch 13.08.-15.08.2014 (13.08.-17.08. s prerušením), Technologické centrum AV ČR Praha, Ve Struhách 27,160 00 Praha 6 – Bubeneč, stáž, spôsob financovania - z rozpočtu CVTI SR.

3.  Rámcový program pobytu:
13.08.2014 Príchod do Prahy
15.-17.08.2014 Prerušenie pracovnej cesty
14.08.2014, 9:15-17:30, TC AV ČR Aktivity TC
15.08.2014, 9:15-15:00, TC AV ČR

4.  Stručný priebeh rokovaní, resp.  študijného pobytu:
Služobná cesta mala charakter krátkodobej stáže na pracovisku TC AV ČR, ktoré je poverené vykonávaním rovnakej činnosti, akou je poverené oddelenie Národné kontaktné body pre H2020. Pracovný program bol plánovaný a vyčerpaný. Plánované sedenia boli zamerané na prezentáciu činnosť a projektov TC v jednotlivých oblastiach, ako aj činnosti pre podporu programu Horizont 2020. V rámci mojej pôsobnosti som sa zúčastnil nasledovných aktivít:

Ing. Naďa Koníčková, zástupca riaditeľa TC AV ČR a vedúca oddelenia NICER, národný koordinátor NCP, NCP pre oblasť Potravinová bezpečnosť a udržateľné poľnohospodárstvo a rozširovanie účasti
Ing. Eva Hillerová, NCP pre oblasť bezpečné spoločnosti 
Judr. Jana Kratěnová, NCP pre oblasť právne a finančné otázky
Ing. Lucie Matoušková, NCP pre oblasť právne a finančné otázky
Mgr. Milena Šupálková, NCP pre oblasť právne a finančné otázky
Mgr. Petra Perutková M.E.S.., zástupkyňa vedúcej oddelenia NICER, NCP pre akcie Marie Curie - Skłodowskej (MSCA) a granty Európskej výskumnej rady (ERC)

Agenda: 14.08.2014:
•	Úvod a prezentácia aktivít a činností jednotlivý oddelení Technologického centra s Naďou Koníčkovou. Súčasťou prezentácie bol popis štruktúry centra, jednotlivých úsekov a predstavenie ich činnosti, predstavenie jednotlivých projektov, náplne práce celej  kancelárie NICER ako aj aktivít na  podporu českého výskumu a inovácií, 
•	Cieľom prezentácie bol popis výmeny skúseností a informácií z práce TC, systému poskytovania poradenstva pri určovaní vhodných výziev a pri tvorbe projektového návrhu, metód šírenia informácií, oslovovania a určovania vhodných klientov, možností spolupráce pri popularizačných aktivitách ako informačné dni a brokerage eventy, fungovania web stránky ako aj publikačnej činnosti TC,
•	Diskusia s p. Kratěnovou k vybraným právnym otázkam, ktoré majú presah do finančného riadenia projektov, predovšetkým grantová dohoda  a konzorciálna zmluva
•	Diskusia s p. Šupálkovou a Matouškovou k finančným otázkam v projektoch H2020: hlavnou oblasťou vzájomnej diskusie bolo odmeňovanie zamestnancov vo verejných organizáciách. Česká legislatíva umožňuje odmeňovanie zamestnancov univerzít rovnakou formou ako v súkromnom sektore, teda na odmeňovanie zamestnancov využívajú mzdu a nie plat. Štruktúra mzdy síce historicky kopíruje štruktúru platu (tarifný plat, osobný príplatok, príplatok za riadenie a pod.), ale odmeňovanie nie je viazané „tabuľkami“. Podobná situácia by mala byť zavedená aj v SR (odporúčanie). Priebežne sme otvorili rad otázok, ktoré sa viažu k financiám v H200 a ktoré budú prednesené na diskusiu počas L&F NCP stretnutí.

15.08.2014:
•	Stretnutie s p. Hillerovou: dohodli sme spoločnú aktivitu - informačný deň pre bezpečné spoločnosti v spolupráci s rakúskou kolegyňou na jar 2015. Súčasťou bude aj brokerage event, diskusia sa týkala jeho možného financovania z NCP projektu SEREN3. Aktuálne česká národná technologická platforma pre energetickú bezpečnosť pripravuje projekt do V4 fondu, ktorého cieľom je zorganizovanie konferencie za účelom výmeny najlepších skúseností medzi účastníkmi FP7. NCP za SR a ČR nebudú jeho priamymi členmi, ale v prípade vysokej kvality projektu ho podporia formou „Letter of Interest“. Diskusia sa týkala aj možného nadviazania kontaktov medzi SK potenciálnymi účastníkmi H2020 projektov s českými subjektami.
Zhodnotenie stáže p. Perutkovou s cieľom získania spätnej väzby od účastníkov z CVTI SR. Následná diskusia k vzájomnej spolupráci oboch inštitúcii, podnety pre budúce stáže ako aj návrh spoločných aktivít medzi CVTI a TC.
Záverom konštatujem, že činnosť podporných štruktúr TC AV ČR je zabezpečovaná obdobným spôsobom ako činnosti na CVTI SR. TC je väčším centrom ako je CVTI SR a má dlhšiu históriu práce, čo zodpovedá veľkosti centra aj personálnemu obsadeniu. Aktivity centra sú rozsiahlejšie a majú vytvorené ďalšie podporné štruktúry, ktoré zabezpečujú šírenie informácií hlavne v regiónoch.

5.  Odporúčané závery:
Vytvoriť podmienky na intenzívnejšiu spoluprácu, čo do účasti na spoločných podujatiach, ako aj synergiu pri presadzovaní spoločných záujmov SR a ČR na programových výboroch vzájomnou podporou. 
6.   Prehľad prinesenej dokumentácie a miesto jej uloženia
Informačné materiály k Horizontu 2020 ako aj iné informačné materiály od TC AV ČR, uložené v kancelárii NCP H2020.
7.   Osobitne vyhodnotený očakávaný prínos ZPC
S p. Hillerovou sme sa dohodli na zorganizovaní spoločného informačného dňa k priorite Secure Societies v spolupráci s rakúskou kolegyňou, predbežne na jar 2015. Súčasťou info dňa by mal byť aj brokerage event. Dohodli sme sa aj na vzájomnej podpore projektu Národnej technologickej platformy pre energetickú bezpečnosť, ktorého cieľom je zorganizovanie konferencie/workshopu k výmene skúseností medzi účastníkmi 7RP v oblasti Security na prelome rokov 2014/2015. 
S kolegyňami za finančné otázky sme prebrali problematiku odmeňovania zamestnancov verejných organizácií, kde sme identifikovali podobné problémy ako v SR. Dohodli sme sa na vytvorení spoločného FAQ dokumentu z otázok zasielaných do EK, mimo NCP stretnutí. 
Odporúčam podobné individuálne stretnutia organizovať každých 6 mesiacov, raz v SR a raz v ČR.
8.    Spôsob zverejnenia výsledkov ZPC, prenos získaných informácií
Na internete a koordinátorovi NCP, ďalej podľa uváženia.

Súhlasím so zverejnením správy na internete
Správu vypracoval: Peter Beňo		                  ......................................
Dátum: 20.8.2014
								
Správu schválil:  prof. RNDr. Ján TURŇA, CSc., generálny riaditeľ  ......................................